Το **The Way You Make Me Feel** είναι τραγούδι του Μάικλ Τζάκσον. Το τραγούδι κυκλοφόρησε από την Epic Records, τον Νοέμβριο του 1987, και είναι το τρίτο single από το άλμπουμ *Bad*. Το τραγούδι γράφτηκε από τον Τζάκσον, ο οποίος ήταν συμπαραγωγός του Κουίνσι Τζόουνς, και θεωρείται ως κομμάτι της ποπ και της R&B. Οι στίχοι προτρέπουν να αγαπάς κάποιον. Εκτός από την εμφάνιση στο *Bad*, το τραγούδι εμφανίζεται στον πρώτο δίσκο του άλμπουμ *HIStory: Past, Present and Future, Book I* (1995), στο *Number Ones* (2003), στο *The Ultimate Collection* (2004), στο *The Essential Michael Jackson* (2005), στο *Visionary: The Video Singles* (2006) και στο *Michael Jackson's This Is It* (2009). Το *The Way You Make Me Feel* είχε επανεκτελεστεί από διάφορους καλλιτέχνες μετά την κυκλοφορία του.

Το τραγούδι έλαβε θετικές κριτικές. Το *The Way You Make Me Feel* έγινε το τρίτο συνεχόμενο single του *Bad* που έφθασε έως την 1η θέση του *Billboard*s Hot 100, και έφθασε στα top ten και twenty παγκοσμίως. Για το *The Way You Make Me Feel* κυκλοφόρησε μουσικό βίντεο, στο οποίο ο Τζάκσον χορεύει με μια γυναίκα. Από την κυκλοφορία του, το βίντεο είχε επηρεάσει αρκετά βίντεο διάφορων καλλιτεχνών. Το τραγούδι εκτελέστηκε σε όλες τις περιοδείες του Τζάκσον ως solo καλλιτέχνη, και σχεδιαζόταν να εκτελεστεί στις συναυλίες του This Is It (2009-2010). Οι πιο αξιοσημείωτες εμφανίσεις του Τζάκσον με το κομμάτι συμπεριλαμβάνουν και την εμφάνιση στα Βραβεία Γκράμι του 1988.

Προϊστορία και σύνθεση
----------------------

Το *The Way You Make Me Feel* ηχογραφήθηκε από τον Μάικλ Τζάκσον το 1987, για το άλμπουμ *Bad*, το οποίο κυκλοφόρησε τον ίδιο χρόνο. Η Epic Records κυκλοφόρησε το τραγούδι ως το τρίτο single του άλμπουμ, τον Νοέμβριο του ίδιου χρόνου. Το *The Way You Make Me Feel* γράφθηκε από τον Τζάκσον, ο οποίος ήταν συμπαραγωγός του Κουίνσι Τζόουνς. Πριν την ηχογράφηση του *Bad*, ο Τζάκσον έγραψε περίπου 60 τραγούδια για το άλμπουμ, σχεδιάζοντας να κυκλοφορήσει ένα άλμπουμ 3 δίσκων, αλλά αργότερα ο Τζόουνς έπεισε τον Τζάκσον να κάνει το *Bad* ένα LP ενός δίσκου, με το *The Way You Make Me Feel*, καθώς και άλλα 10 τραγούδια, να συμπεριλαμβάνονται στο άλμπουμ.
ν
Το *The Way You Make Me Feel* εμφανίστηκε σε πολλά απανθίσματα μετά την κυκλοφορία του, συμπεριλαμβανομένου του απανθίσματος *HIStory: Past, Present and Future, Book I* (1995), του greatest hits άλμπουμ, *Number Ones* (2003) και του απανθίσματος *Michael Jackson's This Is It* (2009). Αν και θεωρείται ως κομμάτι της ποπ, της funk και της R&B, το *The Way You Make Me Feel* αποτελείται από αρμονίες της μπλούζ. Οι πρώτοι στίχοι του κομματιού είναι *Hey, pretty baby with the high heels on*. Οι στίχοι του *The Way You Make Me Feel* αναφέρονται στην αγάπη, καθώς και στο τι νιώθει κάποιος όταν αγαπά κάποιον άλλο. Τα φωνητικά του Τζάκσον στο τραγούδι βρίσκοντα μεταξύ του B3 και του A5. Το τραγούδι παίζεται στην κλείδα του μεγάλου F. Το *The Way You Make Me Feel* έχει ένα mid-tempo μιας μέτριας ροκ και έχει, κατά μέσο όρο, 116 χτύπους ανά λεπτό. Το τραγούδι ακολουθεί την πρόοδο χορδής του C—Eb/C—C—C/Eb στον πρώτο στίχοι, όπου ο Τζάκσον τραγουδά *Hee-hee! Ooh Go on!* και συνεχίζει με την ίδια πρόοδο στη δεύτερη γραμμή, όπου ο Τζάκσον τραγουδά *Girl! Aaow!*.

Κριτική
-------

Το *The Way You Make Me Feel* έλαβε γενικά θετικές γνώμες. Ο Στέφεν Τόμας Έρλεβαϊν, του Allmusic, δήλωσε ότι τα *The Way You May Me Feel*, *Bad*, *I Just Can't Stop Loving You* και *Man In The Mirror* ήταν τα «οι καλύτερες επιλογές» από το *Bad*. Ο Έρλεβαϊν σχολίασε ότι από όλα τα κομμάτια του *Bad*, «μόνο τρία μπορούν να σταθούν δίπλα στα κομμάτια του προηγούμενου άλμπουμ [Thriller]», και αυτά ήταν τα *Bad*, *The Way You Make Me Feel* και *I Just Can't Stop Loving You*. Ο Τζων Πάρελς, της *The New York Times*, δήλωσε ότι τα κομμάτια *The Way You Make Me Feel* και *I Just Can't Stop Loving You* «δεν λένε τίποτα περισσότερο εξατομικευμένο σε σχέση με τους τίτλους τους».

Ο Ρίτσαρντ Κρόμελιν, της *The Los Angeles Times*, περιέγραψε το *The Way You Make Me Feel* ως «μετάθεση καλπασμού». Η Νταβίντ Σίνκγερσον, του *Rolling Stone*, δήλωσε ότι το *The Way You Make Me Feel* ήταν «πολύ καλό» και ότι ήταν το τρίτο καλύτερο κομμάτι του *Bad*. Ο Γκρεγκ Κουίλ, της *Toronto Star*, σχολίασε ότι το *The Way You Make Me Feel* ήταν «σε μικρότερο βαθμό τραγούδι αγάπης» επειδή το τραγούδι «ασχολείται περισσότερο με την παραίτηση παρά με την κατάκτηση ή την αυταρέσκεια». Ο Ρίκαρντ Χάρρινγκτον, της *The Washington Post*, σχολίασε ότι σε τραγούδια όπως το *The Way You Make Me Feel*, ο Τζάκσον «τραγουδά με τον τρόπο που χορεύει».

Εμφάνιση στα τσαρτ
------------------

Το *Way You Make Me Feel* γενικά μπήκε στα top ten και top twenty παγκοσμίως. Το τραγούδι έφθασε έως την 7η θέση στο *Billboard* Hot 100, στις 26 Δεκεμβρίου 1987. Αφού έμεινε στο top ten για 5 εβδομάδες, το κομμάτι έφθασε στην 1η θέση του Hot 100 στις 23 Ιανουαρίου 1988. Το *The Way You Make Me Feel* έγινε το τρίτο συνεχόμενο single του άλμπουμ που έφθασε στην 1η θέση Hot 100. Το *The Way You Make Me Feel* έφθασε έως την 9η θέση του *Billboard* Adult Contemporary Charts και έως την 3η θέση του Hot Dance Music/Maxi Single Sales Chart. Το τραγούδι επίσης έφθασε στην 1η θέση του *Billboard* Hot R&B/Hip Hop Singles Charts και του Dance Music/Hot Club Play Singles Chart. Το τραγούδι μπήκε στα μουσικά τσαρτ του Ηνωμένου Βασιλείου, στη 16η θέση, στις 5 Δεκεμβρίου 1987. Την επόμενη εβδομάδα έφθασε στην 3η θέση, η οποία ήταν η καλύτερη θέση του κομματιού στο τσαρτ. Το τραγούδι έμεινε στην 3η θέση για 2 εβδομάδες, και έμεινε στα τσαρτ της χώρας για 10 εβδομάδες, πριν βγει από το top 100, μόνο για να ξαναμπεί στο τσαρτ 2 εβδομάδες αργότερα. Το τραγούδι έφθασε έως τη 2η θέση στα μουσικά τσαρτ της Νέας Ζηλανδίας, στις 17 Ιανουαρίου 1988, και έμεινε στο τσαρτ για 11 εβδομάδες κατά το 1987 και το 1988. Στην Ολλανδία, το κομμάτι έκανε το ντεμπούτο του στις 28 Νοεμβρίου 1987, στη 20η θέση. Δύο εβδομάδες αργότερα έφθασε στην καλύτερη του θέση, στο νούμερο 6. Το *The Way You Make Me Feel* έκανε το ντεμπούτο του στην Ελβετία, στις 13 Δεκεμβρίου 1987, στη 14η θέση - την επόμενη εβδομάδα, έφθασε στην 8η θέση, η οποία ήταν και η καλύτερη θέση του κομματιού στο τσαρτ. Το τραγούδι έμεινε στο top thirty για 10 συνεχόμενες εβδομάδες από το 1987 μέχρι το 1988. Το τραγούδι έκανε το ντεμπούτο του στα γαλλικά τσαρτ στις 26 Νοεμβρίου 1987, στη 47η θέση, και αργότερα έφθασε έως την 29η θέση. Το τραγούδι έμεινε στο top 50 για 10 συνεχόμενες εβδομάδες.

Το *The Way You Make Me Feel* ξαναμπήκε στα παγκόσμια μουσικά τσαρτ μετά την κυκλοφορία του *Visionary*. Το τραγούδι έκανε το ντεμπούτο του στο Spanish Singles Chart στην 1η θέση στις 9 Απριλίου 2006. Το τραγούδι έμεινε στο τσαρτ για 10 εβδομάδες. Στην Ιταλία, το τραγούδι έκανε το ντεμπούτο του top ten, φθάνοντας έως την 7η θέση, στις 6 Απριλίου 2006 - μετά από δύο εβδομάδες, το τραγούδι βγήκε από το top 100. Το *The Way You Make Me Feel* ξαναμπήκε στα τσαρτ της Ολλανδίας στις 1 Απριλίου 2006, στη 24η θέση. Το τραγούδι ξαναμπήκε στα γαλλικά μουσικά τσαρτ στις 1 Απριλίου 2006, στην 59η θέση - το τραγούδι παρέμεινε στο top 100 για 2 συνεχόμενες εβδομάδες. Μετά τον θάνατο του Τζάκσον, η δημοτικότητα της μουσικής του αυξήθηκε. Το τραγούδι ξαναμπήκε στα ολλανδικά τσαρτ για τρίτη φορά στις 4 Ιουλίου 2009, με την καλύτερη θέση του να είναι η 40η - το τραγούδι παρέμεινε στο τσαρτ για 4 συνεχόμενες εβδομάδες, το 2009. Το τραγούδι έφθασε στο top ten, έως την 6η θέση, στο *Billboard* Hot Digital Songs, στις 11 Ιουλίου, λόγω των digital download πωλήσεων. Το τραγούδι έκανε το ντεμπούτο του στα τσαρτ της Σουηδίας στην 30η θέση, στις 3 Ιουλίου, για να φθάσει στην 24η θέση την επόμενη εβδομάδα. Στις 4 Ιουλίου, το τραγούδι ξαναμπήκε στα τσαρτ του Ηνωμένου Βασιλείου, στη 47η θέση, για να φθάσει στην 34η θέση την επόμενη εβδομάδα.

Μουσικό βίντεο
--------------

Το μουσικό βίντεο του *The Way You Make Me Feel* είχε διευθυνθεί από τον Μάικλ Νέσμιθ. Το βίντεο, που έχει διάρκεια 7 λεπτών, αρχίζει με μια γυναίκα να περπατά μόνη στους δρόμους, ενώ φαίνεται ένας άνδρας (Τζάκσον) που μιλά σε άλλους ανθρώπους. Λίγο αργότερα φεύγει και σταματά μπροστά από τη γυναίκα, ενώ εκείνη περπατά και τον αγνοεί. Προσελκύει την προσοχή της με μια κραυγή, και αρχίζει να τραγουδά στη γυναίκα το *The Way You Make Me Feel*, ενώ επίσης χορεύει. Μη ενδιαφερόμενη, συνεχίζει να περπατά και να τον αγνοεί. Αυτός την ακολουθά, έχοντας τη στήριξη των φίλων του. Αρχίζει ένα χορευτικό νούμερο, μαζί με τους υπόλοιπους φίλους του (άνδρες), που οδηγεί στην επιδίωξη της γυναίκας από τον Τζάκσον σε όλη τη γειτονιά. Το βίντεο τελειώνει με τον άνδρα να κατακτά τη γυναίκα, και να την εντυπωσιάζει, ενώ ένας πυροσβεστικό κρουνός ψεκάζει νερό. Τον ρόλο της γυναίκας, που επιδιώκει ο Τζάκσον, έπαιξε η Τατιάνα Θάμπτζεν, και στο βίντεο συμμετείχε η αδερφή του Τζάκσον, Λα Τόγια, ως μια από τις φίλες της Θάμπτζεν. Κάποιες κυκλοφορίες έχουν μια μεγαλύτερη εισαγωγή, που κάνει το βίντεο να έχει διάρκεια 10 λεπτών.

Το μουσικό βίντεο κυκλοφόρησε στις 31 Οκτωβρίου 1987, και έλαβε υποψηφιότητα στα 1988 MTV Video Music Awards Ceremony. Το βίντεο, μαζί με το βίντεο για το *Bad*, ήταν υποψήφια για Best Choreography, αλλά ηττήθηκαν από το βίντεο για το *The Pleasure Principle* της Τζάνετ Τζάκσον.

Το μουσικό βίντεο συμπεριλήφθηκε στα βίντεο άλμπουμ *Video Greatest Hits – HIStory* (στη μεγάλη έκδοση στο DVD και στη μικρή έκδοση στο VHS), *Number Ones* (μικρή έκδοση) και *Michael Jackson's Vision* (μεγάλη έκδοση)

Η εισαγωγή της ολοκληρωμένης έκδοσης του βίντεο έχει στοιχεία του τραγουδιού *Hot* του Ρόι Άγιερς, από το άλμπουμ *You Might Be Surprised*.

Ζωντανές εμφανίσεις
-------------------

Ο Τζάκσον εκτελεί το *The Way You Make Me Feel* κατά τη διάρκεια Bad World Tour, μαζί με άλλους τέσσερις χορευτές
Το *The Way You Make Me Feel* εκτελέστηκε σε όλες τις 3 παγκόσμιες περιοδείες του Τζάκσον ως solo καλλιτέχνη καθώς και σε διάφορες τελετές βραβείων. Στις περισσότερες εκτελέσεις, ο Τζάκσον φορούσε ένα μπλε σακάκι με άσπρη φανέλα, μαύρα παντελόνι και άσπρη ζώνη. Το τραγούδι ήταν το πρώτο τραγούδι που εκτελούνταν στις συναυλίες του δεύτερου μέρους του Bad World Tour, από το 1987 έως το 1989. Εκτέλεσε το *The Way You Make Me Feel* στην τελετή των Γκράμι του 1988, και φορούσε μαύρη fedora, και εκτέλεσε το κομμάτι μαζί με το *Man In The Mirror*.

Η Τατιάνα Θάμπτζεν, η οποία συμμετείχε στο μουσικό βίντεο του κομματιού, έλαβε μέρος σε μερικές συναυλίες του Bad World Tour, και εκτέλεσε το κομμάτι με τον Τζάκσον, περπατώντας γύρω από τη σκηνή καθώς την επιδίωκε. Ωστόσο, απολύθηκε από τον μάνατζερ του Τζάκσον επειδή είχε εμφανιστεί στη σκηνή και φίλησε δημοσίως τον Τζάκσον.

Το *The Way You Make Me Feel* εκτελέστηκε επίσης στο πρώτο μέρος του Dangerous World Tour, από τον Ιούνιο του 1992 έως τον Νοέμβριο του 1993. Μερικές συναυλίες της περιοδείας ακυρώθηκαν λόγω των προβλημάτων υγείας του Τζάκσον και τους άγχους από τις κατηγορίες για σεξουαλική παρενόχληση παιδιού. Οι επόμενες, και τελευταίες εμφανίσεις του Τζάκσον σε περιοδεία με το κομμάτι, έγιναν κατά το HIStory. Το τραγούδι εκτελέστηκε σε επιλεγμένες συναυλίες από τον Σεπτέμβριο του 1996 έως τον Ιούνιο του 1997. Η τελευταία εκτέλεση του κομματιού έγινε στο Michael Jackson: 30th Anniversary Special, το 2001, στο Madison Square Garden στις 7 και 10 Σεπτεμβρίου 2001. Ένα βίντεο με την εμφάνιση (μαζί με τον Τζάκσον εμφανίστηκε η Μπρίτνεϊ Σπίαρς) κυκλοφόρησε στο CBS, τον Νοέμβριο του 2001. Από τον Μάρτιο του 2009, ο Τζάκσον ετοιμαζόταν να εκτελέσει το *The Way You Make me Feel* κατά τις συναυλίες του This Is It, από το 2009 έως το 2010. Μετά τον θάνατο του Τζάκσον, τον Ιούνιο του ίδιου χρόνου, ένα βίντεο με τον Τζάκσον να κάνει πρόβα του τραγουδιού εμφανίστηκε στο ντοκιμαντέρ *Michael Jackson's This Is It*. Το βίντεο με την πρόβα κυκλοφόρησε επίσης στο DVD της ταινίας, τον Ιανουάριο του 2010.

Επανεκτελέσεις και χρήση στη λαϊκή κουλτούρα
--------------------------------------------

Το *The Way You Make Me Feel* επανεκτελέστηκε από διάφορους καλλιτέχνες, και το μουσικό βίντεο του κομματιού επηρέασε υλικό άλλων καλλιτεχνών.

* Το 1989, ο Γερμανός κωμικός Όττο Βάαλκς κάνει μια παρωδία του Μάικλ Τζάκσον (2 φορές) στην ταινία *Otto - Der Außerfriesische*. Πρώτα κάνει παρωδία του *Smooth Criminal* και μετά μια παρωδία του *The Way You Make Me Feel*.

* Το 2003, το συγκρότημα Shakaya επανεκτέλεσαν το *The Way You Make Me Feel* και κυκλοφόρησαν την εκδοχή του ως ανεξάρτητο από το άλμπουμ single. Το τραγούδι μπήκε μόνο στα τσαρτ της Αυστραλίας, όπου έφθασε έως τη 21η θέση.
* Μετά τον θάνατο του Τζάκσον τον Ιούνιο του 2009, ο Τζων Λέγκεντ και Στήβι Γουόντερ εκτέλεσαν το τραγούδι προς τιμή του Τζάκσον στο Rock and Roll Hall of Fame 25th Anniversary Concert, που διεξήχθη στο Madison Square Garden, για ειδική εκπομπή του HBO, τον Δεκέμβριο του 2009.
* Τον Δεκέμβριο του 2009, η Στάσι Σόλομον, διαγωνιζόμενη του *X Factor*, στο Ηνωμένο Βασίλειο, εκτέλεσε το κομμάτι στους ημιτελικούς του διαγωνισμού, και έλαβε ανάμεικτες απόψεις.

* Τον Ιανουάριο του 2010, ο Νικ Τζόνας, των The Jonas Brothers, εκτέλεσε το κομμάτι σε συναυλία στο Warner Theatre για να προωθήσει το άλμπουμ *Nick Jonas and the Administration*. Ο Ντέιβι ΜακΚέννα, της *The Washington Post*, σχολίασε την εμφάνιση του Τζόνας ως «διστακτική εκδοχή falsetto» του *The Way You Make Me Feel*, και δήλωσε ότι άλλα τραγούδια ήταν σε θέση να «αποπερατωθούν» από τα υπόλοιπα μέλη του συγκροτήματος.
* Τον Φεβρουάριο του 2010, η Γουίτνεϊ Χιούστον εκτέλεσε το *The Way You Make Me Feel*, μαζί με το *Wanna Be Startin' Somethin'* στο I Look to You Tour.

Κατάλογος κομματιών
-------------------

|  |  |
| --- | --- |
| 7" single1. *The Way You Make Me Feel* (7" Version) – 4:26
2. *The Way You Make Me Feel* (Instrumental) – 4:26

UK 12" single1. *The Way You Make Me Feel* (Extended Dance Mix) – 7:53
2. *The Way You Make Me Feel* (Dub Version) – 5:06
3. *The Way You Make Me Feel* (A Cappella) – 4:30

US 12" Single1. *The Way You Make Me Feel* (Dance Extended Mix) - 7:53
2. *The Way You Make Me Feel* (Dance Remix Radio Edit) - 5:20
3. *The Way You Make Me Feel* (Dub Version) - 5:06
4. *The Way You Make Me Feel* (A Cappella) - 4:30
 | *Visionary* single
CD side1. *The Way You Make Me Feel* (7" Version) - 4:26
2. *The Way You Make Me Feel* (Extended Dance Mix) - 7:53

DVD side1. *The Way You Make Me Feel* (Music video) - 6:43
 |

Επίσημες Εκδόσεις
-----------------

* Album Version - 4:59
* Album Version #2 - 4:58 (η ολοκληρωμένη έκδοση του single remix χωρίς το finger snap μετά το δεύτερο ρεφρέν).
* 7" Re-Mix - 4:26
* Album Version #2 (Edit) - 4:26 (προσπάθεια αναδημιουργίας της έκδοσης 7").
* Instrumental - 4:26
* Dance Extended Mix - 7:52
* Dance Remix Radio Edit - 5:22
* Dub Version - 5:02
* A Cappella - 4:29

Προσωπικό
---------

|  |  |
| --- | --- |
| * Γραμμένο από τον Μάικλ Τζάκσον
* Παραγωγή από τον Κουίνσι Τζόουνς
* Μάικλ Τζάκσον: Συμπαραγωγός
* Μάικλ Τζάκσον: Solo και background φωνητικά, finger snaps
* Τζων Ρόμπινσον: Ντράμς
* Ντούγκλας Γκέτσχαλ: Προγραμματισμός ντράμς
* Έρικ Γκαλ, Ντάβιντ Γουίλιαμς: Κιθάρα
* Κιμ Χάτσχροφτ, Λάρρι Γουίλιαμς: Σαξόφωνα
 | * Γκάρρι Γκραντ, Τζέρρι Χέι: Τρουμπέτα
* Όλλι Ε. Μπράουν, Παυλίνο Ντα Κόστα: Κρουστά
* Κρίστοφερ Κάρρελ: Synclavier, finger snaps
* Τζων Μπαρνς, Μάικλ Μπόντικερ, Γκρέγκ Φίλλινγκεϊνς: Συνθεσάιζερ
* Λάρρι Γουίλιαμς: Προγραμματισμός συνθεσάιζερ
* Διευθέτηση φωνητικών και ρυθμού από τον Μάικλ Τζάκσον
* Διευθέτηση πνευστών από τον Τζέρρι Χέι
* Μηχανική και μιξάρισμα από τον Μπρους Σβήντεν
 |

Τσαρτ
-----

| Τσαρτ (1987/1988/2006/2009) | Καλύτερη θέση |
| --- | --- |
| Australian Singles Chart | 13 |
| Austrian Singles Chart | 15 |
| Danish Singles Chart | 20 |
| Dutch Singles Chart | 6 |
| French Singles Chart | 29 |
| Italian Singles Chart | 7 |
| New Zealand Singles Chart | 2 |
| Spanish Singles Chart | 1 |
| Swedish Singles Chart | 24 |
| Swiss Singles Chart | 8 |
| UK Singles Chart | 3 |
| United States *Billboard* Hot 100 | 1 |
| United States *Billboard* Hot R&B/Hip-Hop Singles | 1 |
| United States *Billboard* Hot Dance Club Play | 1 |
| United States *Billboard* Hot Digital Songs | 6 |

Παραπομπές
----------

1. ↑  *Bad: Special Edition* liner notes Epic Records (2001).
2. ↑  «Michael Jackson's Life & Legacy: The Eccentric King Of Pop (1986-1999)». *VH1.com*. Viacom. Αρχειοθετήθηκε από το πρωτότυπο στις 6 Μαρτίου 2010. Ανακτήθηκε στις 2 Μαρτίου 2010.
3. 1 2  «'The Way You Make Me Feel'». *Allmusic.com*. Rovi Corporation. Ανακτήθηκε στις 2 Μαρτίου 2010.
4. ↑  John Parales (1987-08-31). «Pop Review: Michael Jackson's 'Bad', A Follow Uo To A Blockbuster». *NYTimes.com* (The New York Times Company).. Ανακτήθηκε στις 2010-03-02.
5. 1 2 3 4 5  «The Way You Make Me Feel - Michael Jackson Digital Sheet Music (Digital Download)». *MusicNotes.com*. Alfred Publishing Co. Inc. Ανακτήθηκε στις 2 Μαρτίου 2010.
6. ↑  MIke Boehm (1 Σεπτεμβρίου 1987). «Jackson's latest: So 'Bad' it's good». *Pqasb.Pqachiver.com*. The Providence Journal Co. Ανακτήθηκε στις 3 Μαρτίου 2010. [*νεκρός σύνδεσμος*]
7. ↑  Jon Pareles (1987-09-03). «Critic's Notebook; How Good Is Jackson's 'Bad'?». *NYTImes.com*.. Ανακτήθηκε στις 2010-03-03.
8. ↑  Greg Quill (31 Αυγούστου 1987). «Bad is good and worth the wait». *Pqasb.pgarchiver.com*. Torstar. Αρχειοθετήθηκε από το πρωτότυπο στις 4 Ιουνίου 2011. Ανακτήθηκε στις 3 Μαρτίου 2010.
9. ↑  Richard Harrington (31 Αυγούστου 1987). «Jackson's `Bad': Looking Good; Not a `Thriller' but It's Full of Flash». *WashingtonPost.com*. The Washington Post Company. Ανακτήθηκε στις 3 Μαρτίου 2010. [*νεκρός σύνδεσμος*]
10. ↑  «December 26, 1987». *Billboard.com*. Nielsen Business Media, Inc. Ανακτήθηκε στις 2 Μαρτίου 2010.
11. 1 2  «January 23, 1988». *Billboard.com*. Nielsen Business Media, Inc. Ανακτήθηκε στις 2 Μαρτίου 2010.
12. 1 2 3 4 5  «allmusic ((( Bad > Charts & Awards > Billboard Singles )))». *Allmusic.com*. Rovi Corporation. Ανακτήθηκε στις 2 Μαρτίου 2010.
13. 1 2 3 4 5  «Michael jackson - The Way You Make Me Feel». *ChartStats.com*. The Official Charts Company. Αρχειοθετήθηκε από το πρωτότυπο στις 29 Ιουλίου 2009. Ανακτήθηκε στις 2 Μαρτίου 2010.
14. 1 2 3 4 5 6 7 8 9 10 11 12 13 14  «Mixhael Jackson - The Way You Make Me Feel (chanson)». *LesCharts.com*. Hung Medien. Ανακτήθηκε στις 3 Μαρτίου 2010.
15. ↑  «Michael Jackson - The Way You Make Me Feel (song)». *SpainishCharts.com*. Hung Medien. Αρχειοθετήθηκε από το πρωτότυπο στις 24 Οκτωβρίου 2012. Ανακτήθηκε στις 2 Μαρτίου 2010.
16. 1 2 3 4  «Michael Jackson - The Way You Make Me Feel (nummer)». *DutchCharts.nl*. Hung Medien. Ανακτήθηκε στις 2 Μαρτίου 2010.
17. 1 2  «Michael Jackson - The Way You Make Me Feel (song)». *HitParade.ch*. Hung Medien. Ανακτήθηκε στις 3 Μαρτίου 2010.
18. 1 2  «Michael Jackson - The Way You Make Me Feel (song)». *SpainishCharts.com*. Hung Medien. Ανακτήθηκε στις 2 Μαρτίου 2010.
19. ↑  «Michael Jackson - The Way You Make Me Feel (song)». *ItalianCharts.com*. Hung Medien. Ανακτήθηκε στις 2 Μαρτίου 2010.
20. ↑  Ed Christman, Antony Bruno, (2 Ιουλίου 2009). «Michael Jackson Music Sales Surge Could Last For Months». *Billboard.com*. Nielsen Business Media, Inc. Ανακτήθηκε στις 3 Μαρτίου 2010. CS1 maint: Πολλαπλές ονομασίες: authors list (link)
21. 1 2  «Week of July 11, 2009». *Billboard.com*. Nielsen Business Media, Inc. Ανακτήθηκε στις 2 Μαρτίου 2010.
22. ↑  «Michael Jackson - The Way You Make Me Feel (song)». *SwedishCharts.com*. Hung Medien. Ανακτήθηκε στις 3 Μαρτίου 2010.
23. ↑  Halstead, p. 341
24. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 29 Ιουνίου 2011. Ανακτήθηκε στις 6 Αυγούστου 2011.
25. 1 2  «MTV Video Music Awards - 1988». *MTV.com*. Viacom. Ανακτήθηκε στις 3 Μαρτίου 2010.
26. 1 2  «Jackson, Prince lose out at 30th Grammy Awards». *Nl.NewsBank.com*. Star Tribune. 3 Μαρτίου 1988. Ανακτήθηκε στις 3 Μαρτίου 2010.
27. ↑  Grant, pp. 168–169
28. ↑  Taraborrelli, p. 504
29. ↑  «Michael Jackson's London O2 Arena setlist revealed». *NME.com*. IPC Media. 12 Μαρτίου 2009. Ανακτήθηκε στις 1 Μαρτίου 2010.
30. ↑  Scott Kara (31 Οκτωβρίου 2009). «Michael Jackson's This Is It». *NZHerald.co.nz*. APN Holdings NZ Limited. Ανακτήθηκε στις 27 Φεβρουαρίου 2010.
31. ↑  *Michael Jackson's This Is It* DVD Sony Entertainment (2010).
32. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 7 Μαρτίου 2012. Ανακτήθηκε στις 6 Αυγούστου 2011.
33. ↑  «Shakaya - The Way You Make Me Fee;». *Australia-Charts.com*. Hung Medien. Ανακτήθηκε στις 3 Μαρτίου 2010.
34. ↑  TMZ Staff. «Stevie Wonder Breaks Down During MJ Tribute». *TMZ.com*. Time Warner, Inc. Ανακτήθηκε στις 3 Μαρτίου 2010.
35. ↑  «X Factor semi-finalists fight for survival». *Telegraph.co.uk* (London: Telegraph Media Group Limited). 2009-12-05.. Ανακτήθηκε στις 2010-03-03.
36. ↑  «Danyl Johnson voted off X Factor». *News.BBC.uk* (BBC Online). 2009-12-06.. Ανακτήθηκε στις 2010-03-03.
37. 1 2  Dave McKenna (2010-01-08). «Music review: Nick Jonas and the Administration at Warner Theatre». *WashingtonPost.com* (The Washington Post Company).. Ανακτήθηκε στις 2010-03-03.
38. ↑  The Courier Mail (23 Φεβρουαρίου 2010). «Whitney Houston struggles through first concert». *DailyTelegraph.com*. News Limited. Ανακτήθηκε στις 3 Μαρτίου 2010.
39. ↑  Travis Woods (24 Φεβρουαρίου 2010). «Whitney Houston Stumbles Through Australian Concert». *beatCrave.com*. uCrave.com. Αρχειοθετήθηκε από το πρωτότυπο στις 22 Σεπτεμβρίου 2010. Ανακτήθηκε στις 3 Μαρτίου 2010.

Βιβλιογραφία
* Grant, Adrian (2009). *Michael Jackson: The Visual Documentary*. Omnibus Press. ISBN 9781849382618.
* Taraborrelli, J. Randy (2004). *The Magic and the Madness*. Terra Alta, WV: Headline. ISBN 0330420054.
* Halstead, Craig (2003). *Michael Jackson The Solo Years*. On-Line Ltd. ISBN 978-0755200917.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα The Way You Make Me Feel  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Δισκογραφία του Μάικλ Τζάκσον |
| --- |
|  |
| *Got to Be There* | 
* "Got to Be There"
* "Rockin' Robin"
* "I Wanna Be Where You Are"
* "Ain't No Sunshine"
 |
|  |
| *Ben* | 
* "Ben"
 |
|  |
| *Music & Me* | 
* "With a Child's Heart"
* "Music and Me"
* "Happy"
 |
|  |
| *Forever, Michael* | 
* "We're Almost There"
* "Just a Little Bit of You"
* "One Day in Your Life"
 |
|  |
| *The Wiz* | 
* "Ease on Down the Road"
* "You Can't Win"
* "A Brand New Day"
 |
|  |
| *Off the Wall* | 
* "Don't Stop 'til You Get Enough"
* "Rock with You"
* "Off the Wall"
* "She's Out of My Life"
* "Girlfriend"
 |
|  |
| *Thriller* | 
* "The Girl Is Mine"
* "Billie Jean"
* "Beat It"
* "Wanna Be Startin' Somethin'"
* "Human Nature"
* "P.Y.T. (Pretty Young Thing)"
* "Thriller"
 |
|  |
| *Bad* | 
* "I Just Can't Stop Loving You"
* "Bad"
* "The Way You Make Me Feel"
* "Man in the Mirror"
* "Dirty Diana"
* "Another Part of Me"
* "Smooth Criminal"
* "Leave Me Alone"
* "Liberian Girl"
 |
|  |
| *Dangerous* | 
* "Black or White"
* "Remember the Time"
* "In the Closet"
* "Jam"
* "Who Is It"
* "Heal the World"
* "Give In to Me"
* "Will You Be There"
* "Gone Too Soon"
 |
|  |
| *HIStory* | 
* "Scream/Childhood"
* "You Are Not Alone"
* "Earth Song"
* "This Time Around"
* "They Don't Care About Us"
* "Stranger in Moscow"
* "Smile"
 |
|  |
| *Blood on the Dance Floor* | 
* "Blood on the Dance Floor"
* "HIStory/Ghosts"
* "Is It Scary"
 |
|  |
| *Invincible* | 
* "You Rock My World"
* "Cry"
* "Butterflies"
 |
|  |
| *Number Ones* | 
* "One More Chance"
 |
|  |
| *Thriller 25* | 
* "The Girl Is Mine 2008"
* "Wanna Be Startin' Somethin' 2008"
 |
|  |
| *Michael* | 
* "Hold My Hand"
* "Hollywood Tonight"
* "Behind the Mask"
* "(I Like) The Way You Love Me"
 |
|  |
| *Immortal* | 
* "Immortal Megamix"
 |
|  |
| *Bad 25* | 
* "I Just Can't Stop Loving You/Don't Be Messin' 'Round"
* "Bad (Afrojack Remix) (DJ Buddha Edit)"
 |
|  |
| Άλλα τραγούδια | 
* "Love Is Here and Now You're Gone"
* "You've Got a Friend"
* "My Girl"
* "Shoo-Be-Doo-Be-Doo-Da-Day"
* "All the Things You Are"
* "Too Young"
* "Working Day and Night"
* "Night Time Lover"
* "Muscles"
* "Say Say Say"
* "Somebody's Watching Me"
* "Tell Me I'm Not Dreamin' (Too Good to Be True)"
* "Centipede"
* "We Are the World"
* "Eaten Alive"
* "Twenty-Five Miles"
* "Get It"
* "2300 Jackson Street"
* "Speed Demon"
* "Come Together"
* "Do the Bartman"
* "Dangerous"
* "Whatzupwitu"
* "D.S."
* "Tabloid Junkie"
* "Why"
* "I Need You"
* "On the Line"
* "We Be Ballin'"
* "Speechless"
* "Heaven Can Wait"
* "Cheater"
* "What More Can I Give"
* "Fall Again"
* "P.Y.T. (Pretty Young Thing) 2008"
* "Beat It 2008"
* "Billie Jean 2008"
* "A Place with No Name"
* "(I Can't Make It) Another Day"
* "This Is It"
* "We Are the World 25 for Haiti"
* "Mind Is the Magic"
* "Breaking News"
* "Monster"
* "All in Your Name"
* "Price of Fame"
 |

 |